SemantikaEU/povjemo-CH huggingface dataset:
Vprašanje: Kaj je bistvo alkimije?
Odgovor: Alkimiste je v bistvu zanimal lasten duhovni napredek, pa tudi kemija. Verjeli so, da se z različnimi tehnološkimi postopki (taljenje, kovanje, …) in drugimi tajnimi ter umetelnimi postopki lahko spremeni navadno kovino v zlato, hkrati pa se ob tem sam alkimist spreobrne v »zlato« stanje duhovne izpopolnjenosti. Vsaka kemična sprememba na materialu se tako odraža na alkimistovi osebnosti. V zvezi s tem je pomembno poudariti, da se je bilo alkimijo kot umetnost možno naučiti, vendar jo je bilo nemogoče poučevati: vajenec je moral sam odkriti skrivnosti, kljub pomoči učiteljev.
Vir: Alkimija - Wikipedija, prosta enciklopedija, view-source:https://sl.wikipedia.org/wiki/Alkimija, 29. 1. 2024
Vprašanje: Kaj je bila črna smrt?
Odgovor: Črna smrt (znana tudi kot kuga, velika smrtnost ali črna kuga) je bila pandemija kapljične kuge v Zahodni Evraziji in Severni Afriki od 1346 do 1353. To je bila najbolj smrtonosna pandemije v človeški zgodovini, ki je povzročila smrt od 100 do 200 milijonov ljudi; v Evropi je dosegla vrhunec v časovnem obdobju od 1347 do 1351. Nekateri ljudje so za epidemijo obtoževali Jude – sumili so jih zastrupljevanja vodnjakov. To je vodilo v pogrome nad Judi.
Vir: Črna smrt - Wikipedija, prosta enciklopedija, https://sl.wikipedia.org/wiki/%C4%8Crna_smrt, 29. 1. 2024
Vprašanje: Kdaj je bila "velika lakota"?
Odgovor: Evropa je trpela za veliko lakoto v obdobju 1315-1317. Ta je skoraj za desetletje zaustavila rast prebivalstva.
Kontekst: Nenavadna kombinacija obilne pomladanske moče in hladnega poletja onemogoči pravočasno setev. Kmetom ne uspe posušiti slame in sena, solinarjem soli, ki je ključna za konzerviranje mesa. Do konca poletja se cene hrane podvojijo, kar pomeni, da si revni kmetje in bajtarji ne morejo več privoščiti kruha
Vir: 1315 - Wikipedija, prosta enciklopedija, https://sl.wikipedia.org/wiki/1315, 29. 1. 2024
Vprašanje: Kdaj je Evropa spoznala smodnik?
Odgovor: Smodnik so v Evropo s Kitajske prinesli Arabci ob koncu 14. stoletja.
Kontekst: V Evropi so črni smodnik prvič uporabili 28. marca 1380 Benečani v bitki z Genovežani. Po drugih virih naj bi smodnik izumil Roger Bacon. Njegovo delo je nadaljeval znameniti Berthold Schwarz, sicer menih, znan tudi kot Črni Berthold. Obe obliki smodnika pri zažigu ustvarita zažigalni val, ki se širi s podzvočno hitrostjo, za razliko od sodobnih eksplozivov, katerih eksplozija se širi z nadzvočno hitrostjo. To zmanjša največji tlak v puškah, vendar so zato manj primerni za drobljenje skal ali utrdb. Kljub temu je bil črni smodnik celo tisočletje edino eksplozivno sredstvo, ki je bilo na voljo. Zgodovinsko gledano je smodnik pomenil črni smodnik, sodobno pa pomeni brezdimnega, kadar govorimo o vžigalnem sredstvu v ročnem strelnem orožju.
Vir: Smodnik - Wikipedija, prosta enciklopedija, https://sl.wikipedia.org/wiki/Smodnik, 29. 1. 2024
Vprašanje: Od kdaj poznamo univerze?
Odgovor: Nekateri kot prvo univerzo navajajo Akademijo, ki jo je leta 387 pr. n. št. v sadovnjaku Akademos blizu Aten ustanovil grški filozof Platon. V njej so poučevali filozofijo, matematiko in gimnastiko. V 5. stoletju n. š. je nastala prva podobna ustanova v Nalandi v Biharju, Indija. Z njo povezujejo tudi budističnega filozofa Nagarjuno. Tudi islam je podpiral ustanovitev visokih šol ter v 10. in 11. stoletju ustanovil univerze v Bagdadu, Kairu (Al Azhar, 975), Damasku, Kordobi, Sevilji, Toledu in drugod. V Evropi so prve srednjeveške univerze ustanovili v 11. in pozneje v 13. stoletju v Italiji in Franciji; na njih so poučevali pravo, medicino in teologijo. Nujni uvod v preučevanje filozofije in teologije pa je predstavljal študij sedmih osnovnih ved, znanih kot septem artes liberales, ki so se štele za osnovo vse znanosti. Delile so se v dve kategoriji: trivium je zajemal gramatiko, retoriko in dialektiko oziroma logiko, quadrivium oziroma artes reales pa aritmetiko, geometrijo, glasbo in astronomijo.

Vir: Univerza - Wikipedija, prosta enciklopedija, https://sl.wikipedia.org/wiki/Univerza, 29. 1. 2024
Vprašanje: Kaj je Gilgameš?
Odgovor: Ep o Gilgamešu je najpomembnejši ep babilonsko-asirske književnosti in najstarejša junaško-mitološka pesnitev nasploh. Napisan je bil v akadskem jeziku na glinene ploščice, nastajal je med letoma 2000 in 1600 pr. n. št. na osnovi sumerskih epskih pesmi. Obsega 3400 verzov. Glavna tema je, kako premagati smet in doseči večno življenje.
Vir: Ep o Gilgamešu - Wikipedija, prosta enciklopedija, https://sl.wikipedia.org/wiki/Ep_o_Gilgame%C5%A1u, 29. 1. 2024
Vprašanje: Kaj je osrednja zvrst srednjeveške književnosti?
Odgovor: Osrednja zvrst srednjeveške književnosti, kakršna se je po letu 800 polagoma začela formirati v novih romanskih, germanskih in slovanskih jezikih, so bili junaški epi. V dokončni podobi so se izoblikovali šele proti koncu srednjega veka, z nastankom visokega fevdalizma, vendar na podlagi daljše tradicije. Vsaj deloma so pri njihovem nastajanju učinkovali tudi zgledi rimske epike (Vergilova Eneida, Lukanova Farzalija /Pharsalia/), v glavnem pa so izvajani iz prvotne germanske junaške epike, ki izvira iz časov pred fevdalne družbe in nastajajočega fevdalizma.
Kontekst: Od najstarejše epike so se ohranili samo nekateri krajši teksti zbrani v islandski zbirki Edda, nastali na Islandiji okoli leta 1270. Od najstarejših junaških pesmi, ki so nastale v spremstvu germanskih vojskovodij, se je samo deloma ohranila Hildebrandova pesem (Hildebrandslied). Ep izvira iz langobardskih časov, nastal pa je najbrž pred letom 800, pripoveduje pa o junaku Hildebrandu, ki se spopade s sinom Hadubrandom in ga ubije.
Vir: Junaški ep - Wikipedija, prosta enciklopedija, https://sl.wikipedia.org/wiki/Juna%C5%A1ki_ep, 29. 1. 2024
Vprašanje: Kaj je Beowulf?
Odgovor: Beowulf (staroangleško Bēowulf [ˈbeːowuɫf]) je naslov staroangleške epske pesnitve, ki po edini ohranjeni kopiji rokopisa Nowell Codex izvira iz časa med 8. in zgodnjim 11. stoletjem. Datum nastanka je med strokovnjaki sporen – edino točnejše datiranje velja za rokopis, ki naj bi nastal med letoma 975 in 1025. Pesnitev v slogu germanske junaške legende opisuje dogodke, ki naj bi se dogajali na ozemlju današnje Danske in Švedske. Beowulf velja za eno najpomembnejših del anglosaške književnosti in je hkrati edino ohranjeno večje delo starogermanske epike, pesnitev pa je sestavljena iz 3182 vrstic. Verz je aliteracijski. Je eno najpomembnejših in največkrat prevajanih del staroangleške literature.
Kontekst: Ep v prvem delu pripoveduje o mitičnem južnoskandinavskem severnogermanskem junaku Beowulfu, ki se bojuje z morsko pošastjo Grendelom na Danskem. V drugem delu je opisan spopad Beowulfa z zmajem petdeset let kasneje. Zmaja sicer ubije, vendar v boju umre tudi sam. Poganska motivika se v epu prepleta s krščansko idejo o dobrem in zlem.
Vir: Beowulf - Wikipedija, prosta enciklopedija, https://sl.wikipedia.org/wiki/Beowulf, 29. 1. 2024
Vprašanje: Kaj so Brižinski spomeniki?
Odgovor: Brižinski spomeniki so najstarejši znani ohranjeni zapisi v slovenščini in najstarejši latinični zapis v katerem koli slovanskem jeziku.
Vir: Brižinski spomeniki - Wikipedija, prosta enciklopedija, https://sl.wikipedia.org/wiki/Bri%C5%BEinski_spomeniki, 30. 1. 2024
Vprašanje: Kdaj so nastali Brižinski spomeniki?
Odgovor: Brižisnki spomeniki so nastali med letoma 972 in 1039, verjame se, da pred letom 998; izvirno besedilo naj bi nastalo v 9. stoletju.
Kontekst: Odkrili so jih leta 1807 v Bavarski državni knjižnici v Münchnu vezane v pergamentnem zborniku, ki je tja prišel leta 1803 iz samostana svetega Korbinijana v Freisingu.
Vir: Brižinski spomeniki - Wikipedija, prosta enciklopedija, https://sl.wikipedia.org/wiki/Bri%C5%BEinski_spomeniki, 30. 1. 2024
Vprašanje: Od kje Brižinskim spomenikom ime?
Odgovor: Ime so dobili po tem bavarskem mestu; leta 1854 je slavist in slovničar Anton Janežič na novo skoval slovensko krajevno ime Brizno, Brižnik, kasneje pa so privzeli imena Brižinje, Brižine ali Brižinj.
Vir: Brižinski spomeniki - Wikipedija, prosta enciklopedija, https://sl.wikipedia.org/wiki/Bri%C5%BEinski_spomeniki, 30. 1. 2024
Vprašanje: Kdaj je izšla knjiga Kuharske bukve Valentina Vodnika?
Odgovor: Kuharske bukve Valentina Vodnika iz leta 1799 in je sploh prva kuharska knjiga, napisana v slovenskem jeziku.
Vir: NOVI VEK: MESTO KULTURE IN NACIONALNIH IDEJ • MGML, https://mgml.si/sl/programi/programi-za-odrasle/novi-vekmesto-kulture-in-nacionalnih-idej/, 30. 1. 2024
Vprašanje: Kdo je bila Anica Gorjup?
Odgovor: Konec 17. stoletja je "coprništvo spet začelo tleti". Na enem od velikih procesov so leta 1691 v Ljubljani obsodili "čarovnico" Anico Gorjup: mučili so jo že v zaporu na Tranči, otopela, premražena, umazana, lačna, ostrižena in v kratki konopljini tuniki je stopila pred sodnike in sovražno množico gledalcev za javno mučenje in sramotenje. Najenostavneje je bilo priznati, še posebej, ker je obtoženka z malo hrane verjetno pojedla tudi zelišča, ki so povzročila zmedenost in halucinacije. Na koncu procesa, skoraj gledališke predstave, ki se je lahko vlekla več mesecev, jo je rabelj pokončal z mečem in sežgal na grmadi.
Vir: NOVI VEK: MESTO KULTURE IN NACIONALNIH IDEJ • MGML, https://mgml.si/sl/programi/programi-za-odrasle/novi-vekmesto-kulture-in-nacionalnih-idej/, 30. 1. 2024
Vprašanje: Kdaj je Tobačna Ljubljana obnovila svoj muzej?
Odgovor: Tobačna Ljubljana je svoj muzej obnovila leta 2011 ob svoji 140. obletnici delovanja.
Kontekst: Tobačna Ljubljana, ustanovljena 19. januarja 1871, je Ljubljani skozi desetletja svojega delovanja dajala svojevrsten pečat. Za tovarno bi lahko rekli, da je bila mesto v mestu; med drugim z lastnim vrtcem, delavsko knjižnico, gasilci in mešanim pevskim zborom. Prvi izdelek izpod rok večinoma ženskih delavk so bile viržinke, v začetku 20. stoletja popularne cigare, med predmeti, razstavljenimi v Tobačnem muzeju, pa se zagotovo najdejo tudi kultne cigarete Filter57. Predstavljeno tobačno zbirko sicer sestavljajo predmeti in gradivo, ki predstavlja preteklost in življenje tovarne in njenih delavcev.
Vir: Tobačni muzej • MGML, https://mgml.si/sl/center-tobacna/razstave/266/tobacni-muzej/, 30. 1. 12024
Vprašanje: Kdo so bili meksikanerji?
Odgovor: Meksikajnarji je naziv za avstrijske prostovoljce v vojski mehiškega cesarja Maksimilijana, brata avstrijskega cesarja Franca Jožefa, med katerimi so bili tudi Slovenci. Zaradi upora Mehičanov leta 1864 je cesar Franc Jožef bratu Maksimilijanu pomagal s prostovoljci iz avstrijskih dežel; po nekaterih podatkih naj bi jih bilo okoli 6.000. Na slovenskem je Ljubljanski mestni svet 3. junija izdal poziv za prostovoljstvo; zbirališče prostovoljcev je bila Cukrarna. Preko Trsta so prostovoljci iz vseh dežel odpluli v več skupinah proti Mehiki. kjer so se borili skupaj z prostovoljci iz drugih dežel, pripadniki francoske kraljeve vojske in Francoske tujske legije.
Kontekst: Dogovorjeno je bilo, da bodo prostovoljci služili šest let in za to dobivali plačo, tistim, ki bi zatem ostali v Mehiki, pa je bilo obljubljeno 12-28 oralov zemlje. Ko je francoski cesar Napoleon III. zaradi pritiska ZDA odpoklical svoje čete, je evropska intervencija propadla. Večina najemnikov se je po Maksimilijanovi smrti vrnila v domovino, nekateri pa so ostali v Mehiki.
Vir: Meksikajnarji - Wikipedija, prosta enciklopedija, https://sl.wikipedia.org/wiki/Meksikajnarji, 30. 1. 2024
Vprašanje: Kdo so bile ustanoviteljice Gibanja neuvrščenih?
Odgovor: Jugoslavija je bila skupaj z Indijo in Egiptomena ena izmed ustanoviteljic Gibanja neuvrščenih.
Kontekst: Trojka Tito, Nehru, Naser je bila velika trojica Gibanja.
Vprašanje: Kaj so zgodovinski viri?
Odgovor: Zgodovinski viri so sledovi človeškega življenja in delovanja v preteklosti.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Kaj so materialni zgodovinski viri?
Odgovor: Materialni zgodovinski viri so orožje, pohištvo, orodje, okostje.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Kaj je Gibanje za pravičnost in razvoj?
Odgovor: Gibanje za pravičnost in razvoj je leta 2006 ustanovil Janez Drnovšek. Namen društva je bil ozaveščanje ljudi o socialnih, družbenih in okoljskih vprašanjih. Drnovška je kot predsednik nasledil Stane Pejovnik, ki je društvo razpustil leta 2018.
Vir: Gibanje za pravičnost in razvoj - Wikipedija, prosta enciklopedija, https://sl.wikipedia.org/wiki/Gibanje_za_pravi%C4%8Dnost_in_razvoj, 30. 1. 2024
Vprašanje: Kaj so pisni zgodovinski viri?
Odgovor: Pieni zgodovinski viri so revije, časopisi, plakati, knjige, kartice itd.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Kaj so ustni zgodovinski viri?
Odgovor: Ustni zgodovinski viri so zgodbe, pesmi, šege, navade in legende itd.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Katere so novejši zgodovinski viri?
Odgovor: Novejši zgodovinski viri, ki jih uporabljamo od 20. stoletja, so avdiovizualni zgodovinski viri in abstraktni zgodovinski viri.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Kaj so chopines?
Odgovor: Chopine so tip ženskih čevljev s platformo, ki so bile popularne v 15., 16. in 17. stoletju.
Vir: Chopine - Wikipedia, https://en.wikipedia.org/wiki/Chopine, 30. 1. 2024
Vprašanje: Kako še lahko delimo zgodovinske vire glede na njihov pomen v raziskovanju?
Odgovor: Vire lahko glede na njihov pomen v raziskovanju delimo tudi na primarne in sekundarne, glede na namen nastanka na poročila in preostanke in glede na stik s preteklostjo na vire prve in vire druge roke.
Vir: Zgodovinski viri - Wikipedija, prosta enciklopedija, https://sl.wikipedia.org/wiki/Zgodovinski_viri, 30. 1. 2024
Vprašanje: Kaj so cokle?
Odgovor: Cokle so obuvalo z neupogljivim, praviloma lesenim podplatom. Najbolj poznane so nizozemske cokle, ki so v celoti (podplat in zgornji del) izdelane iz lesa ter pogosto pisano pobarvane z narodnimi vzorci ali poslikane. Kot del zaščitne obleke so jih navadno nosili delavci v tovarnah, rudnikih in kmetijah. V razvitejših deželah so jih nadomestili čevlji z okovanimi kapicami, ali gumijasti škornji. Nekateri starejši nizozemski kmetje še danes uporabljajo cokle. Včasih je iz vrbovine narejene cokle na Nizozemskem nosilo več ljudi, saj so veljajo za toplo, izolirano in varno obuvalo. Cokle so bile testirane in ustrezajo evropskim varnostnim standardom.
Vir: Cokle - Wikipedija, prosta enciklopedija, https://sl.wikipedia.org/wiki/Cokle, 30. 1. 2024
Vprašanje: Kaj so viri prve roke?
Odgovor: Viri prve roke, izvirajo od priče, zato je njihov stik s preteklostjo neposreden. Zaradi neposrednega stika sta pri virih prve roke resničnost in zanesljivost poročila odvisna od poročevalčeve zmožnosti in želje povedati resnico.
Vir: Viri prve roke - Wikipedija, prosta enciklopedija, https://sl.wikipedia.org/wiki/Viri_prve_roke, 30. 1. 2024
Vprašanje: Kaj so viri druge roke?
Odgovor: Pri virih druge roke je stik posreden, saj poteka preko enega ali več posrednikov.
Vir: Viri prve roke - Wikipedija, prosta enciklopedija, https://sl.wikipedia.org/wiki/Viri_prve_roke, 30. 1. 2024
Vprašanje: Katero je čevljarsko podjetje iz Žiri?
Odgovor: ALpina. Ustanovljena je bila leta 1947. Nastala je z združitvijo več čevljarskih delavnic v Žireh. Sprva se je podjetje imenovalo "Tovarna čevljev Žiri", leta 1951 pa se je preimenovalo v "Alpina". Leta 1985 je bilo Alpini zaposlenih že okoli 2000 delavcev.
Kontekst: Danes je Alpina delniška družba, ki zaposluje okoli 1000 delavcev, na leto pa izdelajo okoli 1,7 milijona parov čevljev in škornjev, ki se po večini prodajajo pod lastno blagovno znamko. Večino proizvodnje predstavljajo športni in zimski čevlji, hčerinsko podjetje "Alpina Sports" pa proizvaja smučarske čevlje. Manjši del proizvodnje obsega modno obutev. Alpina je eden vodilnih proizvajalcev čevljev za tek na smučeh, saj na tem področju obvladuje okoli 30 % svetovnega trga. Z njihovimi čevlji za tek na smučeh so opremljene reprezentance Slovenije, Norveške, Švedske, Italije in Kanade. Največji trgi Alpine so ZDA, Nemčija, Češka, Avstrija in Poljska, svoje trgovine pa imajo v mnogo državah jugovzhodne Evrope.
Vir: Alpina - Wikipedija, prosta enciklopedija, https://sl.wikipedia.org/wiki/Alpina, 30. 1. 2024
Vprašanje: Kaj je Demos?
Odgovor: DEMOS (neokrajšano: Demokratična opozicija Slovenije), je bila koalicija demokratično izvoljenih strank, ki so nastale v letih 1989–1990 in se leta 1990 združile: Slovenska demokratična zveza (SDZ), Socialdemokratska zveza Slovenije (SDZS), Slovenski krščanski demokrati (SKD), Slovenska kmečka zveza, Slovenska obrtniška stranka in Zeleni Slovenije. Verjetno najpomembnejši interes, ki je te politično, ideološko in socialno dokaj različne politične stranke združil v koalicijo, je bil sprememba političnega sistema. Kot ustanovitelji so bili podpisani Andrej Magajna, Rajko Pirnat, Dušan Plut, Marjan Podobnik, Jože Pučnik, Dimitrij Rupel, Ivan Oman, Katja Boh, Hubert Požarnik, Leo Šešerko in Lojze Peterle. Na prvih večstrankarskih volitvah po letu 1945, 8. aprila 1990, so stranke, združene v koalicijo DEMOS, s 54,8 % glasov dosegle zmago nad strankami, ki so nastale iz političnih organizacij prejšnjega političnega sistema: Zvezo komunistov Slovenije — Stranko demokratične prenove (ZKS-SDP), ki je januarja 1990 izstopila iz Zveze komunistov Jugoslavije, ZKJ), (17 odstotkov glasov na volitvah), Liberalno-demokratsko stranko (prej ZSMS, Zvezo socialistične mladine Slovenije), ki je dobila 15 odstotkov glasov in Socialistično stranko Slovenije (prej SZDL, Socialistična zveza delovnega ljudstva), ki je dobila 5 odstotkov glasov volivcev.
Vir: DEMOS - Wikipedija, prosta enciklopedija, https://sl.wikipedia.org/wiki/DEMOS, 30. 1. 2024
Vprašanje: Kdo so Pirati?
Odgovor: Piratska stranka Slovenije (skrajšano Pirati) je slovenska politična stranka, ki se primarno zavzema za zasebnost vsakega posameznika, svobodno in odprto družbo, večjo transparentnost javne uprave, prost dostop do informacij, širjenje uporabe odprtokodne programske opreme in reformo avtorskega ter patentnega prava.
Vir: Piratska stranka Slovenije - Wikipedija, prosta enciklopedija, https://sl.wikipedia.org/wiki/Piratska_stranka_Slovenije, 30. 1. 2024
Vprašanje: Kakšen je bil namen Piratov?
Odgovor: Pobudo za ustanovitev Piratske stranke v Sloveniji je dal Robert Pal. Namen je bil vzpostaviti diskusijo o pravicah intelektualne lastnine, zasebnosti svetovnega spleta in transparentnosti javne uprave v širši družbi. Za neuradni rojstni dan stranke se šteje 10. junij 2009, ko je potekal prvi neformalni sestanek somišljenikov. Ta pobuda je kljub velikemu začetnemu zanimanju za nekaj časa zamrla.
Vir: Piratska stranka Slovenije - Wikipedija, prosta enciklopedija, https://sl.wikipedia.org/wiki/Piratska_stranka_Slovenije, 30. 1. 2024
Vprašanje: Kaj je ZARES?
Odgovor: ZARES – socialno liberalni (bolje poznana le kot Zares; prvotno Zares - nova politika) je bila slovenska politična stranka, ki se je uvrščala med levo-sredinske stranke. Stranka je bila ustanovljena v začetku oktobra 2007, kot rezultat izstopa 6 poslancev iz Liberalne demokracije Slovenije. Predhodnica stranke je bilo društvo Zares. 17. novembra 2007 je postala članica organizacije Liberal International. Zaradi slabih volilnih rezultatov je sčasoma prenehala z delovanjem in bila leta 2015 ukinjena.
Vir: Zares - Wikipedija, prosta enciklopedija, https://sl.wikipedia.org/wiki/Zares, 30. 1. 2024
Vprašanje: Kdaj se je začelo izkoriščanje premoga v Zasavju?
Odgovor: Izkoriščanje rjavega premoga v Zasavju sega v leto 1755, ko je v Zagorju baron Franc Raigersfeld dobil prvo uradno dovoljenje za pridobivanje oz. lomljenje premoga.
Vir: Zgodovina: Rudnik Trbovlje Hrastnik, https://www.rth.si/o-podjetju/zgodovina, 30. 1. 2024
Vprašanje: Kdaj so v trboveljski kotlini začeli kopati premog?
Odgovor: Ko je v trboveljski dolini pričel uradno kopati in prodajati črno zlato Franz Maurer, se je pisalo leto 1804. Ustanovil je Maurerjev premogovnik in za trboveljski rudnik pridobil 10. novembra 1804 prvo uradno dovoljenje za pridobivanje premoga. Za njim je na Vodah tudi država leta 1842 odprla drugi premogovnik, ki pa je prešel v zasebno last in se preimenoval v Vodensko premogokopno družbo. V dolini je bilo poleg velikih premogovnikov tudi nekaj manjših, ki so se postopoma združevali z večjima.
Vir: Zgodovina: Rudnik Trbovlje Hrastnik, https://www.rth.si/o-podjetju/zgodovina, 30. 1. 2024
Vprašanje: Kdaj je bila ustanovljena Trboveljska premogokopna družba?
Odgovor: 30. 12. 1872 je bila ustanovljena Trboveljska premogokopna družba (TPD) kot delniška družba, na temelju koncesijske pogodbe. V začetku leta 1873 je odkupila Vodenski in Maurerjev premogovnik v Trbovljah, leta 1880 pa še rudnike v Hrastniku in v Zagorju. Vodstvo TPD je bilo na Dunaju, na rudnikih pa je bilo vodenje poverjeno strokovnjakom, ki so že prej vodili rudnike. TPD je eden izmed največjih kapitalističnih monopolov, ki so delovali v Sloveniji. Posamezni rudniki bi težko konkurirali na trgu, močna in strokovno podkovana družba pa je imela dovolj sredstev za potrebno modernizacijo in je začela dopolnjevati tehnično opremo rudnikov, v jame je uvedla ventilacijo in druge tehnične izboljšave ter tako neprenehoma večala proizvodnjo in zniževala lastno ceno premoga.
Vir: Zgodovina: Rudnik Trbovlje Hrastnik, https://www.rth.si/o-podjetju/zgodovina, 30. 1. 2024
Vprašanje: Kdaj je bil ustanovljen Rudis?
Odgovor: 7. decembra 1959 je bila ustanovljena poslovna skupnost Rudis. Njeni ustanovni člani, Investicijski biroji Trbovlje, Rudnik rjavega premoga Trbovlje - Hrastnik in Strojna tovarna Trbovlje, so se tega dne dogovorili o medsebojnem načinu sodelovanja in namenu nove poslovne skupnosti. Takrat ustanovljena poslovna skupnost je z združenim znanjem in zmogljivostmi ustanoviteljev trgu ponudila celovite inženirske storitve na področju rudarskih investicijskih objektov.
Vir: Zgodovina Rudisa : Rudis, https://www.rudis.si/podjetje/zgodovina-rudisa/, 30. 1. 2024
Vprašanje: Kdaj je Hrasnik postal mesto?
Odgovor: Po drugi svetovni vojni se je Hrastnik vedno bolj urbaniziral in leta 1952 postal mesto, čeprav je z razvojem industrije že prej izginjala njegova vaška podoba.
Vir: Zgodovina Hrastnika | Občina Hrastnik, https://www.hrastnik.si/o-hrastniku/zgodovina-hrastnika/, 30. 1. 2024
Vprašanje: Od kdaj poznamo Hrastnik pod tem imenom?
Odgovor: Ime Hrastnik se je uveljavilo šele leta 1929. Pred tem se je uporabljalo ime Sv. Lenart za osrednji del hrastniške doline, ime Hrastnik pa se je prvotno nanašalo na vas na vzpetini nad sotočjem Bobna in Brnice, ki je spadala k občini Dol in na železniško postajo, ki je ob zgraditvi leta 1849 nosila ime Werniza (Brnica), a so jo po enem letu obratovanja na prigovarjanje lastnikov hrastniškega rudnika preimenovali v Hrastnigg (Hrastnik).
Vir: Zgodovina Hrastnika | Občina Hrastnik, https://www.hrastnik.si/o-hrastniku/zgodovina-hrastnika/, 30. 1. 2024
Vprašanje: Kdaj so Trbovlje postale mesto?
Odgovor: Trbovlje je mesto od sredine 20. stoletja, vendar so se ljudje v teh krajih naseljevali že davno prej, o čemer pričajo najdbe (kamnito kladivo v Lakonci in druge).
Vir: Trbovlje - Wikipedija, prosta enciklopedija, https://sl.wikipedia.org/wiki/Trbovlje, 30. 1. 2024
Vprašanje: Kje in kdaj so zanetki Rudarskega muzeja Zagorje?
Odgovor: Zanetki današnjega Rudarskega muzeja segajo v leto 1995, ko je bila strojnica jaška rudnika Loke pri Kisovcu spremenjena v manjši rudarski muzej.
Vir: DOMOV, https://rudarski-muzej-zagorje.si/, 30. 1. 2024
Vprašanje: Kdaj se je začelo rudarjenje pri nas?
Odgovor: Prvo dovoljenje za pridobivanje premoga je bilo izdano 11. novembra 1755, s katerim se je uradno začela zgodovina rudarjenja na slovenskem narodnostnem ozemlju.
Vir: ZAGORSKI PREMOGOVNIK IN NJEGOVI RUDARJI DO PRVE SVETOVNE VOJNE, https://dk.um.si/IzpisGradiva.php?id=14382&lang=eng, 30. 1. 2024
Vprašanje: Kdaj je bilo Zagorje prvič omenjeno v pisnih virih?
Odgovor: V pisnem viru je prvič kot Sagor oziroma Sagur omenjeno v seznamu papeške desetine oglejskega patriarhata iz leta 1296, ki jo danes hranijo v Vatikanu. Druga imena, ki označujejo Zagorje, so: Zaegor, Sager, Seger, Cagoer.
Vir: Zagorje nekoč - zagorje.si, https://www.zagorje.si/objava/462942, 30. 1 . 2024
Vprašanje: Kdaj je nastal grad Medija?
Odgovor: Grad Medija ali Galleneck je nastal v 16. stoletju, ko so gamberški graščaki prezidali na tem mestu stoječi dvonadstopni gotski dvor. Od leta 1562 do 1765 je bil rodbinski grad družine Valvasor.
Vir: Zagorje nekoč - zagorje.si, https://www.zagorje.si/objava/462942, 30. 1 . 2024
Vprašanje: Kdaj in zakaj se je začelo gospodarso razvijati Zagorje ob Savi?
Odgovor: Zagorje se je začelo gospodarsko razvijati po letu 1755, ko so tam odkrili ležišče premoga. Sprva zagorski premog zaradi slabih prometnih povezav ni našel veliko kupcev. Manjše količine, ki so jih uspeli prodati, so vozili po Savi s in težkimi vozovi prek Trojan. To se je spremenilo, ko je leta 1795 belgijski industrijalec Leopold Ruard odprl rudnik, kjer je kopal premog za potrebe svojih plavžev. Leta 1880 so se zagorski rudniki pridružili Trboveljski premogokopni družbi. Njegov največji porabnik je postala v drugi polovici 19. stoletja železnica. Poleg rudnika so tam nastali tudi steklarski obrati, cinkarna in separacija premoga.
Vir: Zagorje nekoč - zagorje.si, https://www.zagorje.si/objava/462942, 30. 1 . 2024
Vprašanje: Kdaj so iznašli postopek, kako s pomočjo živega srebra ločevati zlato in srebro iz zlato-srebrove rude?
Odgovor: Postopek, kako s pomočjo živega srebra ločevati zlato in srebro iz zlato-srebrove rude so iznašli v 16. stoletju. Nova metoda pridobivanja žlahtnih kovin je povečala povpraševanje po surovini. Zaradi pomembnosti je idrijski rudnik leta 1575 rudnik v celoti prišel v last habsburške državne uprave, ki je bila lastnica vse do 1918.
Vir: Idrija * | RAZSVETLJENSTVO, https://razsvetljenstvo.splet.arnes.si/idrija/, 30. 1. 2024
Vprašanje: Kdaj se je začelo premogovništvo v Šaleški dolini?
Odgovor: Odkritje premoga leta 1766 je v začetku 19. stoletja privabilo v Šaleško dolino prve podjetnike in gospodarske družbe, ki so poskušale z organiziranim izkoriščanjem lignita. To so bili Anton pl. Bonazza, Viktor Ruard, Jožef Atzl idr. Leta 1844 sta bili Zagorski premogokopni družbi podeljeni prvi dve jamski meri oziroma pridobivalne pravice – Rov Marijinega vnebovzetja (Maria Himmelfahrt Stolln) in Velenjski rov (Wöllaner Stolln). Vendar pa premogovni sloj na t. i. izdankih ni nikjer presegal nekaj metrov debeline in zametki premogovnika niso prinašali pričakovanih dobičkov. Ker je bila premogovna posest v Šaleški dolini nedonosna, je vse do leta 1870 hitro menjevala lastnike.
Vir: Zgodovina in tradicija &#8211; Premogovnik Velenje d.o.o., https://www.rlv.si/o-nas/o-podjetju/zgodovina-in-tradicija/, 30. 1. 2024
Vprašanje: Kdo je bil Franz Mages?
Odgovor: Franz Mages je bil nemški podjetnik in raziskovalec, ki je 11. aprila 1875 na globini nekaj več kot sto metrov naletel na lignitni sloj in ta datum velja za uradni začetek industrijskega pridobivanja premoga v Šaleški dolini.
Vir: Ali ste vedeli… PREMOGOVNIK VELENJE | VisitSaleska, https://www.visitsaleska.si/sl/ali-ste-vedeli-premogovnik-velenje/, 30. 1. 2024
Vprašanje: Kako nastaja premog?
Odgovor: Premog nastaja iz rastlinskih ostankov. To so lahko drevesa, kosi lesa, ali pa tudi razni deli mehkih rastlin, včasih celo alg, in pri tem je najbolj pomembno, da so ti rastlinski ostanki zaščiteni pred kisikom, pred zrakom, da ne razpadejo, da ne zgnijejo, ampak da se počasi kopičijo, kot v rubriki Zanimivosti piše Stojan Špegel. Premog so kot gorivo uporabljali Kitajci že pred 3000 leti, kasneje tudi Grki (4. stol. p. n. št.) in Rimljani.
Vir: Ali ste vedeli… PREMOGOVNIK VELENJE | VisitSaleska, https://www.visitsaleska.si/sl/ali-ste-vedeli-premogovnik-velenje/, 30. 1. 2024
Vprašanje: Kaj je zmajeva kri?
Odgovor: Valvasor premog imenuje tudi "zmajeva kri".
Vir: Ali ste vedeli… PREMOGOVNIK VELENJE | VisitSaleska, https://www.visitsaleska.si/sl/ali-ste-vedeli-premogovnik-velenje/, 30. 1. 2024
Vprašanje: Kje je najstarejše delujoče dvigalo v Sloveniji?
Odgovor: Najstarejše delujoče dvigalo v Sloveniji iz leta 1888 je v Muzeju premogovništva Slovenije.
Vir: Drugačni muzeji: Muzej premogovništva, https://old.delo.si/kultura/razno/drugacni-muzeji-muzej-premogovnistva.html, 30. 1. 2024
Vprašanje: Kaj je statusni simbol rudarjev?
Odgovor: Statusni simbol rudarjev je rudarska uniforma in železna paradna palica.
Vir: Rudarska uniforma in železna paradna palica &ndash; statusni simbol rudarjev, https://www.posavskiobzornik.si/ne-spreglejte/rudarska-uniforma-in-zelezna-paradna-palica-statusni-simbol-rudarjev-87059, 30. 1. 2024
Vprašanje: Kdo je zaščitnik rudarjev?
Odgovor: Zaščitnica rudarjev je sv. Barbara, goduje 4. decembra.
Vir: Rudarska uniforma in železna paradna palica &ndash; statusni simbol rudarjev, https://www.posavskiobzornik.si/ne-spreglejte/rudarska-uniforma-in-zelezna-paradna-palica-statusni-simbol-rudarjev-87059, 30. 1. 2024
Vprašanje: Kdaj je praznik rudarjev?
Odgovor: Praznik rudarjev je 3. julija.
Vir: Rudarska uniforma in železna paradna palica &ndash; statusni simbol rudarjev, https://www.posavskiobzornik.si/ne-spreglejte/rudarska-uniforma-in-zelezna-paradna-palica-statusni-simbol-rudarjev-87059, 30. 1. 2024
Vprašanje: Kaj predstavlja rudarsko uniformo?
Odgovor: Rudarsko uniformo predstavlja črn suknjič, na katerem izstopa 28 zlatih gumbov, kar predstavlja starost sv. Barbare ob njeni smrti, vanje pa je odtisnjen po celem svetu uveljavljen rudarski znak – kladivo in dleto, ki ponazarja odkopni orodji. K uniformi spadajo še hlače, kapa in bele rokavice.
Vir: Rudarska uniforma in železna paradna palica &ndash; statusni simbol rudarjev, https://www.posavskiobzornik.si/ne-spreglejte/rudarska-uniforma-in-zelezna-paradna-palica-statusni-simbol-rudarjev-87059, 30. 1. 2024
Vprašanje: Kdo so bili rokovnjači?
Odgovor: Rokovnjaštvo je bila oblika razbojništva v 18. in 19. stoletju. Rokovnjači, največkrat vojaški begunci, pobegli zaporniki, tatovi in roparji, so živeli v urejeni skupnosti v gozdovih, zapuščenih objektih in na drugih odročnih krajih. Preživljali so se z ropanjem. Za zaščito trgovskih poti je oblast postavila opazovalnice – “ravbarkomande”, prevoznike pa je velikokrat spremljalo oboroženo spremstvo.
Vir: ROKOVNJAČI * | RAZSVETLJENSTVO, https://razsvetljenstvo.splet.arnes.si/rokovnjaci-3/, 30. 1. 2024
Vprašanje: Kdo je bil Franc Guzej?
Odgovor: Franc Guzej – Guzaj (1839-1880) je bil radoživ in delaven mladenič, vojak in kasneje redno zaposlen. Znal je brati in pisati ter je tekoče govoril nemško. Podtaknili so mu krajo, za katero je bil obsojen in zaprt. Iz zapora je pobegnil in začel rokovnjaško življenje. Ropi in tatvine so se vrstili po vsej Štajerski in na Hrvaškem. Na njegovo glavo so razpisali visoko denarno nagrado. Guzajeve tarče so bili sejmi, gradovi, župnišča, trgovine. Bil je mojster preoblek, neusmiljen do svojih sovražnikov in bogatinov, a dober do revežev; svoj plen je zmeraj delil. S svojo žensko je nameraval zbežati v Ameriko, a so ga orožniki 10. 11. 1880 izsledili v Košnici pri Prevorju in v spopadu ustrelili.
Vir: ROKOVNJAČI * | RAZSVETLJENSTVO, https://razsvetljenstvo.splet.arnes.si/rokovnjaci-3/, 30. 1. 2024
Vprašanje: Kaj je rudarska spazierstock?
Odgovor: 100 cm dolga železna palica prvotno izvira iz nadzorniške palice, ki so jo 'štajgerji' (nadzorniki) v jami uporabljali za preverjanje potencialnih zruškov oz. za obtrkavanje, preverjanje trdnosti tramov, stropov in sten jaškov, kasneje je palica, prav tako z vkovanim rudarskim grbom, predstavljala imetnikov visok statusni simbol.
Vir: Rudarska uniforma in železna paradna palica &ndash; statusni simbol rudarjev, https://www.posavskiobzornik.si/ne-spreglejte/rudarska-uniforma-in-zelezna-paradna-palica-statusni-simbol-rudarjev-87059, 30. 1. 2024
Vprašanje: Kaj je skok čez kožo?
Odgovor: Skok čez kožo izvira iz 16. stoletja, ko so v čeških in slovaških rudnikih uvedli svečano sprejemanje novincev. Po prvotnem običaju so novinci morali preskočiti rudniški jašek. Ko so odprtine jaškov postale preširoke, je skok čez jašek zamenjal skok čez kožo. Ta je bila kos telečjega usnja z jermenom in pasovi ter je bila del tradicionalne rudarske oprave, s katero so se po drčah spuščali v jamske prostore, varovala pa jih je tudi pred vlago.
Vir: Skok čez kožo &#8211; Premogovnik Velenje d.o.o., https://www.rlv.si/o-nas/o-podjetju/zgodovina-in-tradicija/skok-cez-kozo/, 30. 1. 2024
Vprašanje: Skok čez kožo pozna tudi Ljubljana?
Odgovor: Skok čez kožo je stanovska prireditev, na kateri se sprejemajo novinci v druščino montanistov. Skačejo študenti zadnjih letnikov in absolventi, torej tisti, ki delo vsaj teoretično poznajo. Prvi Skok čez kožo je bil v Ljubljani leta 1923. Tradicija je bila prekinjena z drugo svetovno vojno, leta 1953 pa ponovno obnovljena. Prireditev Skok čez kožo, ki je vsako drugo leto, je v Ljubljani ena od družabnih prireditev z najstarejšo tradicijo. Skok čez kožo je danes simbolika nekdaj zahtevnih preizkusov, s katerimi so rudarji preizkušali novinca, ali je primeren za delo z njimi in za življenje v njihovi skupnosti. Novinec je tudi dobil zaščitnika ali botra, ki je nadziral njegovo delo in mu svetoval. Iz rudnikov se je običaj prenesel na rudarske šole in tam tudi v stroke, povezane z rudarstvom, kot so geologija, geotehnologija in metalurgija. Današnji botri ravnajo tako kot njihovi predhodniki in svoje bogate izkušnje in življenjske modrosti prenašajo na mlajši rod. Bruci obljubijo, da bodo spoštovali tradicije stanu montanistov in da bodo svoj poklic opravljali vestno in pošteno, starejši kolegi pa novincem zagotovijo vso pomoč in podporo.
Vir: Stoletnica Skoka čez kožo - NTF, https://www.ntf.uni-lj.si/ntf/news/stoletnica-skoka-cez-kozo/, 30. 1. 2024
Vprašanje: Kdo je zavetnik ljublajnske stolnice?
Odgovor: Zavetnik ljubljanske stolnice je sv. Nikolaj.
Vprašanje: Kdaj je bila ljubljanska stolnica zgrajena?
Odgovor: Gradili so jo od leta 1701 do leta 1706 po načrtih kapucinskega brata Florencijana in italijanskega umetnika Andrea Pozza na mestu, kjer je pred tem stala najprej manjša romanska in za tem večja gotska cerkev. To so podrli in ohranili samo nekaj kamnitih spolij. Baročno cerkev so najprej postavili še brez načrtovane zidane kupole, ki so jo sezidali šele leta 1841. Notranjost so s stenskimi slikami okrasili Giulio Quaglio s pomočniki in Matej Langus. Oltarno opremo in druge okrase so dodali kiparji Francesco Robba, Angelo Pozzo, Paolo in Giuseppe Groppelli ter dve stoletji kasneje, arhitekt Jože Plečnik. Stolnica je prostor kulturnih dogodkov in arhitekturno med najpomembnejšimi baročnimi spomeniki v državi. Od leta 2008 je zavarovana kot kulturni spomenik državnega pomena. Stoji ob Dolničarjevi ulici in Ciril-Metodovem trgu, na polovici poti med Mestnim trgom in ljubljansko tržnico. Je nekoliko dvignjena nad Pogačarjev trg; ni vključena v ulični niz.
Vir: Stolnica svetega Nikolaja, Ljubljana - Wikipedija, prosta enciklopedija, https://sl.wikipedia.org/wiki/Stolnica_svetega_Nikolaja,_Ljubljana, 30. 1. 2024
Vprašanje: Kdo je Giulio Quaglio?
Odgovor: Giulio Quaglio je s poslikavo stolnice v Ljubljano prinesel prvo pojmovanje iluzionistične poslikave, ki je barvita, domiselna in naj bi človeka prepričala, da je neka optična resničnost tudi prava življenjska resničnost. Na stranskih stenah prezbiterija je upodobil čudeže svetega Nikolaja. Na prvi sliki desno je v desnem zgornjem kotu umetnik upodobil samega sebe med množico, kateri delijo kruh. Stropna slika predstavlja zgodbo ustanovitve ljubljanske škofije. Sliki na obeh straneh okna predstavljata Ogenj božje ljubezni in Versko gorečnost, pod njima pa sta alegoriji Hrepenenja in Čuječnosti. Na stropu nad oltarjem je alegorija Vere, ob oknu pa prispodobi Ljubezni in Upanja.
Vir: Stolnica svetega Nikolaja, Ljubljana - Wikipedija, prosta enciklopedija, https://sl.wikipedia.org/wiki/Stolnica_svetega_Nikolaja,_Ljubljana, 30. 1. 2024
Vprašanje: Kdo je bil Matevž Langus?
Odgovor: Matevž Langus je bil domači umetnik, ki si je s poslikavami fresk v kupoli pridobil naziv zadnjega slovenskega barokista. Na stropu je upodobljen sveti Duh, ki ga obdajajo glave angelov. Rob nosijo pozlačeni kandelabri, ki izpolnjujejo prostor med okni in svetlobnico. Vdolbine so okrašene z ornamenti na zlatem ozadju. Podzidek pod kandelabri nosijo angeli iz belega marmorja. Zgornji del kupole je okrašen z zlatimi ornamenti v bizantinskem slogu, obok, ki počiva na šestnajstih rebrih, pa je svetlo zelene barve. Pogled na kupolo z glavnega vhoda razkrije podobo Marijinega kronanja, pod njo pa so upodobljeni sveti Nikolaj, Janez Krstnik in alegoriji Kranjske ter Emone. Nad Emono stoji sveti Jožef, ob njem sveta Neža, nad njima pa sveti Mohor, sveti Fortunat in številni angeli. Malce vstran stopa sveti Jurij na zmajevo glavo. Levo od njega so upodobljeni sveta Terezija, sveti Janez, sveta Valerija in sveti Vitalis. Desno je pod škofom Martinom upodobljen v Ljubljani rojeni mučenec Pelagius. Nasproti Marijinega kronanja vidimo svetega Ahacija, svetega Karla Boromejskega in Antona Padovanskega. Poleg kupole je Langus v cerkvi ustvaril še oltarno sliko svetega Nikolaja.[4] Starejšo in boljšo baročno sliko so za nekaj desetletij odstranili.
Vir: Stolnica svetega Nikolaja, Ljubljana - Wikipedija, prosta enciklopedija, https://sl.wikipedia.org/wiki/Stolnica_svetega_Nikolaja,_Ljubljana, 30. 1. 2024
Vprašanje: Kako se imenujejo glavna vrata na ljublajnski stolnici?
Odgovor: Glavna vrata na ljubljanski stolnici se imenujejo tudi slovenska vrata. So delo akademskega kiparja Toneta Demšarja.
Vir: Stolnica svetega Nikolaja, Ljubljana - Wikipedija, prosta enciklopedija, https://sl.wikipedia.org/wiki/Stolnica_svetega_Nikolaja,_Ljubljana, 30. 1. 2024
Vprašanje: Kako se imenujejo stranska vrata ljubajnske stolnice?
Odgovor: Stranska vrata ljublajnske stolnice se imenujejo ljubljanska vrata. So delo akademskega kiparja Mirsada Begića.
Vir: Stolnica svetega Nikolaja, Ljubljana - Wikipedija, prosta enciklopedija, https://sl.wikipedia.org/wiki/Stolnica_svetega_Nikolaja,_Ljubljana, 30. 1. 2024
Vprašanje: Kdaj so v Ljubljani zasvetile plinske luči?
Odgovor: Plinske luči so v Ljubljani zagorele novembra 1861.
Kontekst: Po ljubljanskih hišah so plinske luči zagorele že v soboto, 9. novembra 1861, o čemer so poročale »Novice gospodarske, obertniške in narodne« dne 13. novembra. Čez dva tedna, 27. novembra 1861, pa so Novice lahko poročale, da je 19. novembra 1861 prvikrat ljubljanske ulice razsvetlila nova svečava s plinom (gazna, tudi kozja svečava). Ljubljančani so jo sprejeli z živim veseljem, saj je bil tisti dan tudi god presvetle cesarice. Ko je plinarna začela obratovati, so plin izdelovali iz lesa po francoskem, Lebonovem načinu. Retorte za pridobivanje plina so bile sprva izdelane iz keramike. Retorte so sicer kovinske ali steklene hruškaste posode z dolgim, upognjenim vratom, uporabljali so jih za destiliranje.
Vir: Razvojna časovnica ljubljanske plinarne - do druge svetovne vojne, https://www.kamra.si/digitalne-zbirke/razvojna-casovnica-ljubljanske-plinarne-do-druge-svetovne-vojne/, 30. 1. 2024
Vprašanje: Kdaj je bil ustanovljen delavski svet Plinarne Ljubljane?
Odgovor: Delavski svet Plinarne Ljubljana je bil ustanovljen 2. 9. 1950; prebzel je upravljanje podjetja.
Vir: Razvojna časovnica ljubljanske plinarne - do druge svetovne vojne, https://www.kamra.si/digitalne-zbirke/razvojna-casovnica-ljubljanske-plinarne-do-druge-svetovne-vojne/, 30. 1. 2024
Vprašanje: Kdaj se je v Kamniku začela proizvodnja smodnika?
Odgovor: Proizvodnja smodnika se je v Kamniku pričela leta 1850, ko je avstro-ogrska oblast odkupila nekdanje Andreolijeve fužine. Na to območje so preselili smodnišnico, ki jo je vojska leta 1849 zaplenila v lombardski Mantovi. Že dve leti kasneje je stekla proizvodnja smodnika, ki so mu domačini rekli prah.
Vir: Kamniška smodnišnica je na svojem vrhuncu zaposlovala prek tisoč ljudi, https://falajfl.si/kraji-turizem-potovanje/kamniska-smodnisnica-ujeto-v-objektiv/, 30. 12024
Vprašanje: Kateri tovarni se je reklo skrivnostna tovarna za kitajskim zidom?
Odgovor: Kamniški smodnišnici, saj je tovarno že od zgodnjih dni obkrožal visok zid, ki je pomagal varovati strateško občutljive proizvodne obrate. Poleg delavcev so bili v smodnišnici nameščeni tudi vojaki, ki so območje varovali pred vsiljivci, kar je še povečalo skrivnostnost kraja.
Vir: Kamniška smodnišnica je na svojem vrhuncu zaposlovala prek tisoč ljudi, https://falajfl.si/kraji-turizem-potovanje/kamniska-smodnisnica-ujeto-v-objektiv/, 30. 12024
Vprašanje: Kako je bilo s pitno vodo v Emoni?
Odgovor: Vir pitne vode so prebivalci rimske Emone našli v neposredni bližini - uporabljali so vodnjake - in tudi hriboviti okolici njihovih domov, odpadna voda pa je po zbirnih kanalih - kloakah - odtekala proti vzhodu v Ljubljanico.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kako je bilo z oskrbo vode v Ljubljani v srednjem in novem veku?
Odgovor: Javna oskrba z vodo ni napredovala. Vodovod, ki je v rimskih časih tekel izpod Golovca proti Mestnemu trgu, je bil uporaben dolga stoletja, po nekaterih virih celo do potresa 1511. Rimljani so na območje sedanjih naselij Podutik, Dravlje in Koseze speljali vodovod iz izvira Zlatek v Podutiku, ki je bil v rabi še leta 1737. Prebivalci mesta so se oskrbovali pretežno z vodo iz studencev in vaških vodnjakov.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdo je izdelal prve načrte za izgradnjo ljubljanskega javnega vodovoda?
Odgovor: Izdelavo prvih načrtov za izgradnjo javnega vodovoda v Ljubljani je mestna oblast zaupala inženirju strojništva Oskarju Smrekerju (1854–1935), ki je bil v tistem času eden najbolj znanih načrtovalcev in graditeljev vodovodov v Evropi in pomemben raziskovalec. Izgradnjo vodovoda v Ljubljani je tudi vodil.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdaj je pritekla voda iz ljubljnanskega vodovoda?
Odgovor: 17. maja 1890 pitna voda prvič priteče v 6060 ljubljanskih hiš.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdaj je bila slovesna otvoritev ljubljanskega vodovoda?
Odgovor: Slovesna otvoritev ljubljanskega vodovoda je bila 29. junija 1890.
Kontekst: Slovesna otvoritev vodovoda, ki je obsegal vodarno Kleče s štirimi parnimi črpalkami z zmogljivostjo 3.384 m3/dan, primarni vodovod v dolžini 27.326 m in rezervoar na Rožniku s prostornino 3.030 m3.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: V katero leto segajo zanetki ljubljanske kanalizacije?
Odgovor: Prvi zanetki ljubljanske kanalizacije segajo v leto 1905.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdaj je bil zgrajen prvi del kanalizacijskega zbiralnika v Ljubljani?
Odgovor: Prvi del kanalizacijskega zbiralnika je bil zgrajen leta 1933 na desnem bregu reke Ljubljanice v centru mesta.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdaj je bilo ustanovljeno ljubljansko podjetje Kanalizacija?
Odgovor: Ljubljansko podjetje Kanalizacija je bilo ustanovljeno leta 1951.
Vir: Zgodovina oskrbe z vodo v Ljubljani, https://www.vokasnaga.si/o-druzbi/zgodovina, 30. 1. 2024
Vprašanje: Kdaj se je v Ljubljani začelo ravnanje z odpadki?
Odgovor: Zametki ravnanja z odpadki segajo v čas prve svetovne vojne, ko je tedanji Občinski svet Ljubljane ustanovil podjetje Mestne vožnje. Podjetje je po sedežu na Povšetovi ulici kmalu dobilo domače ime Mestna pristava (znano je bilo tudi kot Mestna priprega), osrednji namen njegove ustanovitve pa je bilo izvajanje prevozov za mestna podjetja po Ljubljani.
Vir: Zgodovina ravnanja z odpadki v Ljubljani | JP VOKA SNAGA, https://www.vokasnaga.si/o-druzbi/zgodovina-podjetja, 30. 1. 2024
Vprašanje: Kdaj se je začela elektrifikacija Dolenjske?
Odgovor: Franc Seidl in Josip Košiček sta na žagi in mlinu v Prečni zgradila majhno elektrarno moči 50 kVA ter od tam daljnovod 3 kV do Bolnišnice usmiljenih bratov v Novem mestu. S tem se je začelo oskrbovanje Novega mesta z električno energijo in elektrifikacija Dolenjske.
Vir: Zgodovina | Elektro Ljubljana, https://www.elektro-ljubljana.si/zgodovina, 30. 1. 2024
Vprašanje: Kje je rojstna hiša Rudolfa Maistra?
Odgovor: Rojstna hiša Rudolfa Maistra je v Kamniku. Je enonadstropna, meščanska stavba z začetka 19.stoletja. Prostori v pritličju so bili namenjeni obrtni ali trgovski dejavnosti.
Kontekst: "Hiša na Šutni št. 16 je nastala iz dveh hiš - Šutne št. 16 in 17. /Hišo so prvič obnovili.../ leta 1938, v času županovanja Nandeta Novaka, ko so na njej odkrili spominsko ploščo generalu Maistru. "
Vir: Rudolf Maister, Kamnik, 2013, 9.
Vprašanje: Kakšen je bil Kamnik v drugi polovici 19. stoletja?
Odgovor: Mesto Kamnik je v 70. letih 19. stoletja štelo 2452 prebivalcev, bilo je sedež okrajnega glavarstva Kamnik, ki je obsegalo področje sodnih okrajev Kamnik ter Brdo. "V političnem pogledu je bil Kamnik trdno slovensko mesto. Od tega je odstopal Janez Kecel, župan med letoma 1870 in 1879 /.../. Na društvenem področju je bilo v Kamniku zelo pomembno delovanje Narodne čitalnice, ustanovljene leta 1868, ki je skrbela za kulturno, politično, narodno in družabno življenje v mestu, predvsem z razvijanjem slovenske besede ter prebujanjem slovenske narodne zavesti. V gospodarstvu sta prevladovali obrt in trgovina, nastajali so prvi moderni večji obrati, npr. Prašnikarjeva tovarna Portland cementa in apna 1867, Staretova tovarna kisa in žganih pijač 1875 ter Schnablova tovarna beloprstene posode 1878. /.../. Po letu 1876 se je Kamnik pomembno turistično razvijal, saj je bil v avstrijski monarhiji dobro znano zdravilišče in kopališče."
Vir: Rudolf Maister, Kamnik, 2013, 19.
Vprašanje: Kakšna je Maistrova vloga v slovenski zgodovini?
Odgovor: "Maistrova vloga v slovenski zgodovini je bila odločilna ob koncu prve svetovne vojne, to je ob razpadu Avstro-Ogrske ter nastajanju nove Države Slovencev, Hrvatov in Srbov. 29. oktobra 1918, pozneje, 1. decembra 1918, združene v Kraljevino Srbov, Hrvatov in Slovencev. Prvega novembra 1918 je Maister prevzel poveljstvo nad Mariborom in vso Spodnjo Štajersko ter ju podredil oblasti Narodnega sveta za Štajersko. Ta ga je tedaj povišal v generala.
Vir: Rudolf Maister, Kamnik, 2013, 20.
Vprašanje: Kakšna je bila Maistrova vloga na Koroškem?
Odgovor: "General Maister je že novembra 1918 z vojsko zasedel tudi slovensko ozemlje na Koroškem do črte Tinje-Srednje Trušnje_Vovbre-Grebinj-slovenski del Labotske doline. /.../ Maister je konec maja 1919 sam uspešno vodil enega od petih napadalnih odredov, Labotskega. S pomočjo enot Dravske divizijske oblasti Vojske Kraljevine SHS so zasedli ves južni del Koroške s Celovcem, vendar je bila ofenziva bolj v škodo kot korist. Pariška mirovna konferenca je določila, da bo o razmejitvi na Koroškem odločal plebiscit."
Vir: Rudolf Maister, Kamnik, 2013, 27.
Vprašanje: Kakšna je bila Maistrova vloga po plebiscitu?
Odgovor: Južna Koroška je bila razdeljena na "cono B pod avstrijsko in cono A pod jugoslovansko uprave. Generala Rudolfa Maistra so 2. avgusta 1919 imenovali za poveljnika koroškega obmejnega poveljstva za cono A, po 1. maju 1920 pa za poveljnika koroških policijskih čet. "
Vir: Rudolf Maister, Kamnik, 2013, 27.
Vprašanje: Kdo je bibliofil?
Odgovor: Bibliofil je ljubitelj in zbiralec knjig, zlasti starih in dragocenih.
Vir: Fran/iskanje/bibliofil. https://fran.si/iskanje?View=1&Query=bibliofil&hs=1 (20. 12. 2023)
Vprašanje: Čigav vzdevek je Vojanov?
Odgovor: Rudolf Maister je leta 1898 začel objavljati v Ljubljanskem zvonu pod psevdonimom Vojanov.
Vprašanje: Kdaj je izšla prva Maistrova pesniška zbirka?
Odgovor: Leta 1904 je izšla prva Maistrova zbirka pesmi - Poezije.
Kontekst: Razdeljena je na štiri dele, prvi del je posvečen zaročenki Mariji Sterger, v drugem delu so balade in romance, v tretjem fantovske pesmi in v četrtem so soneti.
Vir: Rudolf Maister, Kamnik, 2013, 239